open-index/open-wikipedia-markdown huggingface dataset:
স্কয়ার হাসপাতাল

**স্কয়ার হাসপাতাল** বাংলাদেশের বেসরকারি পর্যায়ে স্বাস্থ্যসেবায় আন্তর্জাতিক মানের হাসপাতাল। সর্বোচ্চ পর্যায়ে সেবা পৌছে দেয়ার লক্ষ্যে বিপুল পরিমাণে সরঞ্জাম এবং প্রযুক্তির উপর সেবা কার্যক্রম পরিচালনা করে আসছে। এটি বাংলাদেশে তিনটি হাই-প্রাইভেট হাসপাতালের মধ্যে অন্যতম। হাসপাতালের ব্যবস্থাপনা পরিচালক তপন চৌধুরী।

## ইতিহাস

স্কয়ার হাসপাতাল বাংলাদেশের বেসরকারি পর্যায়ে স্বাস্থ্যসেবায় আন্তর্জাতিক মানের হাসপাতাল। সাধারণ এবং বিশেষায়িত সব ধরনের সুযোগ সুবিধা এখানে প্রদান করা হয়। স্কয়ার গ্রুপের চেয়ারম্যান স্যামসন এইচ চৌধুরীর হাত ধরে ২০০৬ সালের ১৬ ডিসেম্বর কার্যক্রম পরিচালনা করা শুরু করে। এখানে অভ্যন্তরীণ হেলিকপ্টার সার্ভিসেস, আইসিইউ সেবা সহ অ্যাম্বুলেন্স, আমেরিকান হাউজ কিপিং সিস্টেম, সার্বক্ষণিক ডিউটি ডাক্তার সহ সব ধরনের স্বাস্থ্য এবং বিলাসবহুল সেবার ব্যবস্থা রয়েছে। এই সেবা কার্যক্রমকে আরো ফলপ্রসূ করতে ইউএসএ, ইউকে সহ মধ্যপ্রাচ্যের উন্নতমানের হাসপাতালকে পরামর্শক হিসেবে বেছে নিয়েছে।

২০০৮ সালে বাংলাদেশে তত্ত্বাবধায়ক সরকারের সময় আটক থাকা অবস্থায় শেখ হাসিনা স্কয়ার হাসপাতালে চিকিৎসাধীন ছিলেন। জেনারেটর থেকে শব্দ দূষণের অপরাধে ১১ জানুয়ারি ২০১২ সালে পরিবেশ অধিদপ্তর স্কয়ার হাসপাতালকে জরিমানা করে। ২০১৫ সালে বিভিন্ন অনিয়মের কারণে স্কয়ার হাসপাতালকে জরিমানা করা হয়।

## পরিষেবা
অত্যাধুনিক স্বাস্থ্যসেবা, উন্নত প্রযুক্তি, সার্বক্ষনিক ইর্মাজেন্সী সার্ভিস সমৃদ্ধ এই হাসপাতালটি  মূলত স্কয়ার গ্রুপের একটি প্রতিষ্ঠান। এই হাসপাতাল   AT SQUARE WE CARE এই শ্লোগানকে সামনে রেখে ২০০৬ সালের ১৬ ডিসেম্বর কার্যক্রম পরিচালনা করা শুরু করে। হাসপাতালটি সেন্ট্রাল এসি, লিফট এবং এলিভেটরযুক্ত।

### স্বাস্থ্য সেবা সেন্টারসমূহ

* স্কয়ার হার্ট সেন্টার
* ইনটেনসিভ কেয়ার সেন্টার
* সেফটি সার্জারি সেন্টার
* রেডিওলজি এন্ড ইমেজিং সেন্টার
* প্যাথলজি এন্ড ল্যা সেন্টার
* লিভার এন্ড গ্যাস্ট্রিক সেন্টার
* ওমেন সেন্টার
* পেডিয়াট্রিক ও নিউনেটলজি সেন্টার
* এক্সিকিউচেক সেন্টার
* ফ্যাসিলিটি সেন্টার
* অর্থপেডিক্স এন্ড ট্রমা সেন্টার
* স্কিন এন্ড লেজার সেন্টার
* অনকোলজি এন্ড রেডিওথেরাপি সেন্টার

## আরও দেখুন

* এভারকেয়ার হাসপাতাল ঢাকা
*স্কয়ার ফার্মাসিউটিক্যাল্‌স লিমিটেড

## তথ্যসূত্র

বিষয়শ্রেণী:২০০৬-এ বাংলাদেশে প্রতিষ্ঠিত
বিষয়শ্রেণী:ঢাকার হাসপাতাল
বিষয়শ্রেণী:বাংলাদেশের বেসরকারি হাসপাতাল
বিষয়শ্রেণী:২০০৬-এ প্রতিষ্ঠিত হাসপাতাল
বিষয়শ্রেণী:স্কয়ার গ্রুপ
ওরিয়ন ফার্মা

**ওরিয়ন ফার্মা** বাংলাদেশের ঔষধ প্রস্তুতকারক কোম্পানি।  এটি ওরিওন গ্রুপের একটি সহযোগী প্রতিষ্ঠান।  এটি ১৯৬৫ সালে প্রতিষ্ঠিত হয়। 

## ইতিহাস
জানুয়ারী ২০১১ সালের আগে ওরিয়ন ফার্মাকে ওরিয়ন ল্যাবরেটরিজ বলা হত।  ২০১৩ সালে অরিয়ন ফার্মা ঢাকা স্টক এক্সচেঞ্জের অন্তর্ভুক্ত হয়।  ২০১৬ সাল থেকে ওরিয়ন ফার্মা ২০ টি মেডিকেল স্কলারশিপ দেওয়া শুরু করে।  ফেব্রুয়ারি ২০১৭ সালে কোম্পানি সম্প্রসারণের জন্য জার্মান বিএইচএফ-ব্যাংক থেকে ৩৪ মিলিয়ন ডলার ধার নিয়েছে। 

## আরও দেখুন

* ওরিয়ন গ্রুপ

## তথ্যসূত্র

## বহিঃসংযোগ

* প্রাতিষ্ঠানিক ওয়েবসাইট

বিষয়শ্রেণী:বাংলাদেশের ঔষধ প্রস্তুতকারক কোম্পানি
বিষয়শ্রেণী:১৯৬৫-এ প্রতিষ্ঠিত ঔষধ প্রস্তুতকারক কোম্পানি
বিষয়শ্রেণী:বাংলাদেশের কোম্পানি
এভারকেয়ার হাসপাতাল ঢাকা

**এভারকেয়ার হাসপাতাল ঢাকা** (পূর্বনাম: **অ্যাপোলো হাসপাতাল ঢাকা**) বাংলাদেশের একটি বেসরকারি হাসপাতাল। হাসপাতালটি এভারকেয়ার স্বাস্থ্যসেবা গ্রুপ ও এসটিএস হোল্ডিংস লিমিটেডের যৌথ উদ্যোগে প্রতিষ্ঠিত হয়। বর্তমানে বাংলাদেশের রাজধানী ঢাকার পাশাপাশি বন্দরনগরী ও বাণিজ্যিক রাজধানী চট্টগ্রামেও এ হাসপাতালের শাখা রয়েছে।

## ইতিহাস
হাসপাতালটি ১৬ এপ্রিল ২০০৫ সালে স্বাস্থ্য সেবা প্রদান শুরু করে। চারজন শিল্পপতি বন্ধু দেশে মানসম্মত স্বাস্থ্যসেবা দেওয়ার লক্ষ্যে করপোরেট খাতে একটি বিশেষায়িত হাসপাতাল প্রতিষ্ঠা করেন। বন্ধুরা হলেন এভারকেয়ার হাসপাতাল ঢাকার বর্তমান চেয়ারম্যান বব ডাব্লিউ কুন্দানমাল, ম্যানেজিং ডিরেক্টর খন্দকার মনির উদ্দিন ও মো. এ মঈন, টিপু মুনশি। এই চারজন মিলে হাসপাতালটি প্রতিষ্ঠা করেন।

## পরিষেবা
থাম্ব|২০১৪ সালে হাসপাতালের ছবি|বাম|upright=1.0
হাসপাতাল বসুন্ধরা আবাসিক এলাকায় অবস্থিত। দেশের সেরা ২-৩টি বেসরকারী হাসপাতালগুলোর মধ্যে এভারকেয়ার হসপিটাল একটি। অত্যাধুনিক স্বাস্থ্যসেবা, উন্নত প্রযুক্তি, সার্বক্ষণিক জরুরি সেবা রয়েছে এই হাসপাতালটিতে। ১১ তলা বিশিষ্ট হাসপাতালটি সেন্ট্রাল এসি, লিফট এবং এলিভেটরযুক্ত।

হাসপাতালটির উন্নত চিকিৎসা কেন্দ্রগুলো হলো নিউরোসায়েন্স (নিউরোলজি ও নিউরোসার্জারি), কার্ডিয়াক সায়েন্স (ইন্টারভেনশনাল কার্ডিওলজি ও কার্ডিওভাসকুলার থোরাসিক সার্জারি), বোন অ্যান্ড জয়েন্ট সার্ভিসেস, কম্প্রিহেনসিভ ক্যানসার সার্ভিসেস (অস্থিমজ্জা প্রতিস্থাপন সুবিধাসহ), নেফ্রোলজি ও ইউরোলজি, গ্যাসট্রোএন্ট্রোলজি ও হেপাটোলজি, নারী-শিশু কেন্দ্র এবং ফার্টিলিটি সেন্টার। ক্রিটিক্যাল কেয়ার : মেডিকেল, সার্জিক্যাল, নিওনেটাল, পেডিয়াট্রিক, নিউরো, কার্ডিয়াক আইসিইউ (নিবিড় পরিচর্যা কেন্দ্র)। হাসপাতালে মোট ২৬টি বিভাগ রয়েছে। এভারকেয়ার হসপিটাল ঢাকা পোস্ট-কোভিড রিকভারি ক্লিনিকের মাধ্যমে নিয়ে এলো আশার আলো।

## উল্লেখযোগ্য রোগী

* নূরুল ইসলাম মঞ্জুর - বাংলাদেশী রাজনীতিবিদ ও সাবেক মন্ত্রী]
* আবদুস সাত্তার ভূঞা - বাংলাদেশী রাজনীতিবিদ
* নুরুল ইসলাম বাবুল - বাংলাদেশী ব্যবসায়ী ও মুক্তিযোদ্ধা
* শাহ মোহাম্মদ আবুল হোসেন - বাংলাদেশী রাজনীতিবিদ
* নাসির উদ্দিন বিশ্বাস - বাংলাদেশী শিল্পপতি
* রফিকুল ইসলাম - বাংলাদেশী অধ্যাপক, লেখক এবং দেশের প্রথম নজরুল গবেষক
* করিম উদ্দিন ভরসা - বাংলাদেশী রাজনীতিবিদ
* মোঃ নুরুল ইসলাম - বাংলাদেশী রাজনীতিবিদ
* মতিয়া চৌধুরী - বাংলাদেশী রাজনীতিবিদ
* আব্দুল কাদের - বাংলাদেশী টিভি অভিনেতা
* হাবিব উল্লাহ খান - বাংলাদেশী রাজনীতিবিদ
* মইনুল হোসেন - বাংলাদেশী আইনজীবী ও রাজনীতিবিদ
* এ. কে. এম. শাহজাহান কামাল - বাংলাদেশী রাজনীতিবিদ
* আব্দুল মজিদ খান (রাজনীতিবিদ) - বাংলাদেশী রাজনীতিবিদ
* মুর্তজা বশীর - বাংলাদেশী চিত্রশিল্পী, কার্টুনিস্ট ও ভাষা আন্দোলন কর্মী
* এস এম আকরাম - বাংলাদেশী রাজনীতিবিদ
* মোছলেম উদ্দিন আহমদ - বাংলাদেশী রাজনীতিবিদ
* খন্দকার মাহবুব হোসেন - বাংলাদেশী আইনজীবী ও রাজনীতিবিদ
* ইফফাত আরা - বাংলাদেশী ঔপন্যাসিক
* হারিস চৌধুরী - বাংলাদেশী রাজনীতিবিদ
* খালেদা জিয়া - বাংলাদেশের সাবেক প্রধানমন্ত্রী
* ওসমান হাদি - বাংলাদেশি রাজনীতিবিদ ও আন্দোলনকর্মী
* আব্দুল মান্নান - বাংলাদেশী রাজনীতিবিদ
* গৌতম চক্রবর্তী - বাংলাদেশী রাজনীতিবিদ
* আনওয়ারুল আজিম - বাংলাদেশী রাজনীতিবিদ
* জিনাতুন নেসা তালুকদার - বাংলাদেশী রাজনীতিবিদ
* সৈয়দা আশিকা আকবর - বাংলাদেশী রাজনীতিবিদ

## তথ্যসূত্র

বিষয়শ্রেণী:ঢাকার হাসপাতাল
বিষয়শ্রেণী:বাংলাদেশের বেসরকারি হাসপাতাল
বিষয়শ্রেণী:২০০৫-এ প্রতিষ্ঠিত হাসপাতাল
আর্কেডিয়া শিক্ষা কেন্দ্র

থাম্ব|আর্কেডিয়া শিক্ষা কেন্দ্র ভবন
**আর্কেডিয়া শিক্ষা কেন্দ্র** বাংলাদেশের ঢাকার কেরানীগঞ্জ উপজেলার দক্ষিণ কানারচরে ধলেশ্বরী নদীর তীরে অবস্থিত। এটি একটি উভচর কাঠামোর ইমারত। ইমারতটি যে এলাকায়, সেটি বছরের কয়েক মাস থাকে পানির নিচে। যখন পানি আসে, তখন ইমারতটি ভেসে থাকে।আবার যখন পানি চলে যায়, তখন তা মাটিতে দাঁড়িয়ে থাকে। ইমারতটি তৈরি হয়েছে স্থানীয় বস্তু দিয়ে। এছাড়াও শিক্ষা কেন্দ্রের অন্তর্গত হল প্রাক প্রাথমিক বিদ্যালয়, হোস্টেল, নার্সারি ও কারিগরি প্রশিক্ষণ কেন্দ্র। ইমারতটির জন্য ২০১২ সালের ডিসেম্বরে। নির্মাণকাজ শুরু হয় ২০১৪ সালের ডিসেম্বর মাসে। ২০১৬ সালের ফেব্রুয়ারিতে নির্মাণ শেষ হয়। ইমারতটি নির্মাণে ব্যয় হয়েছিল ৪৩ লাখ ৩০ হাজার ৭০০ টাকা।

## উভচর স্থাপত্য
মালেকা কল্যাণ ট্রাস্ট জমি খরিদ করেছিল, যাতে তারা তাদের একটি প্রাক প্রাথমিক বিদ্যালয় ও অন্যান্য সামাজিক কর্মকাণ্ড চালাতে পারে। জমিটি বছরের পাঁচ মাস জলমগ্ন থাকে। এবং এর পারিপার্শ্বিক অবস্থা এখানে ইমারত নির্মাণের ক্ষেত্রে প্রতিকূল ছিল।

বাংলাদেশের স্থপতি সাইফ উল হক একটি ভাসমান কাঠামো তৈরি করেন যা বর্ষাকালে পানিতে ভেসে থাকে এবং শুষ্ক মৌসুমে এটি মাটিতে দাঁড়িয়ে থাকে যার দরুন ইমারতটি সারা বছর ঐ জমির উপরে টিকে থাকে। অধিকন্তু, এখানে বন্যা প্রতিরোধী স্বল্প মূল্যের সামগ্রী ব্যবহার করা হয়েছে যেমন বাঁশ, ড্রাম, টায়ার দড়ির মত জিনিস দিয়ে। এই ইমারতটি নির্মাণে স্থানীয় বাড়ি নির্মাণ কৌশল ব্যবহৃত হয়েছে। এই ইমারত নির্মাণে ব্যবহৃত উভচর স্থাপত্য কৌশলকে কাজে লাগিয়ে ভবিষ্যতে তা জলবায়ু পরিবর্তনে সমাধান দিতে পারে কেননা, জলবায়ু পরিবর্তনের ফলে সমুদ্রপৃষ্ঠের উচ্চতা দিন দিন বৃদ্ধি পাচ্ছে।.

ইমারতটি এমনভাবে নির্মিত যাতে শিক্ষার্থীরা পাঠদান কার্যক্রম চলাকালে প্রকৃতির সাহচর্য পায়।

## মালেকা কল্যাণ ট্রাস্ট
মালেকা কল্যাণ ট্রাস্ট একটি সমাজকল্যাণমূলক সংগঠন। তাদের কার্যক্রমের মধ্যে প্রাকপ্রাথমিক বিদ্যালয়, কারিগরি প্রশিক্ষব কেন্দ্র, নার্সারি ও একা থাকা নারীদের জন্য হোস্টেলের সুবিধা নিশ্চিতকরণ অন্তর্গত।

২০১৯ সালের আগা খান স্থাপত্য পুরস্কার পায় মালেকা কল্যাণ ট্রাস্টের আর্কেডিয়া শিক্ষা প্রকল্প। এটিতে স্থানীয়ভাবে পাওয়া সামগ্রী ও স্থানীয় নির্মাণ কৌশলকে কাজে লাগে জলমগ্ন পরিবেশে ইমারত নির্মাণের কৌশল ব্যবহৃত হয়েছে যা জলবায়ু পরিবর্তনে ভূমিকা পালন করে। রাজিয়া আলম আগা খান ও তাতারস্তান প্রজাতন্ত্রের স্টেট কাউন্সিলর মিন্তিমার শাইমিতেভের নিকট থেকে ২০১৯ সালের ১৩ সেপ্টেম্বর আগা খান স্থাপত্য পুরস্কার গ্রহণ করেন।
থাম্ব|বাংলাদেশের রাজিয়া আলম আগা খান ও তাতারস্তান প্রজাতন্ত্রের স্টেট কাউন্সিলর মিন্তিমার শামিতেভের নিকট থেকে আগা খান স্থাপত্য পুরস্কার ২০১৯ গ্রহণ করছেন।

বাংলাদেশ জলবায়ু পরিবর্তনে উচ্চ ঝুঁকির দেশগুলোর মাঝে অন্যতম। এখানে জলবায়ু পরিবর্তনের দরুন প্রতিবছর মানুষজন ক্ষতিগ্রস্ত হচ্ছে। স্থানীয় সামগ্রীকে কাজে লাগিয়ে স্বল্পমূল্যে তৈরি এই ধরনের স্থাপত্য বাংলাদেশ ও অন্যান্য দেশের জলবায়ু পরিবর্তনে ক্ষতিগ্রস্ত মানুষদের জন্য দৃষ্টান্ত হতে পারে।

## তথ্যসূত্র

বিষয়শ্রেণী:২০১৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকার ভবন ও স্থাপনা
বিষয়শ্রেণী:বাংলাদেশ ভিত্তিক শিক্ষাপ্রতিষ্ঠান
মনিকো ফার্মা

**মনিকো ফার্মা লিমিটেড** বাংলাদেশের ঔষধ প্রস্তুতকারক কোম্পানি। বর্তমানে বাংলাদেশের প্রায় সকল অঞ্চলেই এ প্রতিষ্ঠানটির উৎপাদিত পণ্য সরবরাহ হয়। ২০২০ সালে মানহীন ঔষধ উৎপাদনের অভিযোগে প্রতিষ্ঠানটির ঔষধ উৎপাদন ও বিতরণের অনুমতিপত্র সাময়িকভাবে বাতিল করা হয়।

## ইতিহাস ও বিবরণ
এটি  ১৯৮৬ সালে প্রতিষ্ঠিত হয় এবং তখন থেকে নিম্নলিখিত সেক্টরে বৈচিত্র্যবদ্ধ হয়েছে:

# ফার্মাসিউটিক্যাল সেক্টর এর সহায়ক সংস্থা **মনিকো ফার্মার** মাধ্যমে
# আইটি ডিভিশন **ফাইন্ডারের** মাধ্যমে যানবাহন ট্র্যাকিং এবং অবস্থান-ভিত্তিক পরিষেবাগুলি
# রিয়েল এস্টেট বিভাগের মাধ্যমে রিয়েল এস্টেট সেক্টর
# তার সহায়ক সংস্থা **মনিকো এগ্রো ফার্ম লিমিটেডের** মাধ্যমে কৃষি খাত
২০১২ সালে পরিবেশ ছাড়পত্র না থাকায় প্রতিষ্ঠানটিকে পরিবেশ অধিদপ্তর ৳ ৯,০০,০০০/- জরিমানা করেছে।

২০২০ সালে মানহীন ঔষধ উৎপাদনের অভিযোগে প্রতিষ্ঠানটির ঔষধ উৎপাদন ও বিতরণের অনুমতিপত্র সাময়িকভাবে বাতিল করা হয়।

## আরও দেখুন

## তথ্যসূত্র

## বহিঃসংযোগ

* প্রাতিষ্ঠানিক ওয়েবসাইট

বিষয়শ্রেণী:বাংলাদেশের ঔষধ প্রস্তুতকারক কোম্পানি
বিষয়শ্রেণী:১৯৮৬-এ প্রতিষ্ঠিত ঔষধ প্রস্তুতকারক কোম্পানি
বর্তমান সম্পদ

হিসাববিজ্ঞানে  **বর্তমান সম্পদ** হল এমন একটি সম্পদ যা চলতি অর্থবছরের সম্পদকে বোঝায়। সাধারণত বর্তমান সম্পদের মধ্যে নগদ, নগদ সমতুল্য বিনিয়োগ, স্বল্পমেয়াদী বিনিয়োগ বিপণনযোগ্য হিসাবগুলি, স্টক ইনভেন্টরি, সরবরাহ এবং  দায়গুলির অংশ যা এক বছরের মধ্যে প্রদান করা হয়।  সহজ কথায় যে সম্পদগুলি অল্প সময়ের জন্য রাখা হয় তা বর্তমান সম্পদ হিসাবে পরিচিত। ব্যবসায়ের সাধারণ হিসাব চক্রের সময় এ জাতীয় সম্পদ নগদ হিসাবে আদায় করা বা গ্রহণ করা হয়়। 

বর্তমান অনুপাত মোট বর্তমান দায়গুলি দ্বারা মোট বর্তমান সম্পদকে বিভক্ত করে গণনা করা হয়। এটি প্রায়শই কোনও সংস্থার তরলতার সূচক হিসাবে ব্যবহৃত হয়, যা স্বল্প-মেয়াদী দায়বদ্ধতাগুলি পূরণ করে। বর্তমান সম্পদ এবং বর্তমান দায়বদ্ধতার মধ্যে পার্থক্যকে বাণিজ্য কার্যকরী মূলধন হিসাবে উল্লেখ করা হয়। তহবিলের সম্পদগুলি সাধারণত বর্তমান সম্পদ এবং দীর্ঘমেয়াদী সম্পদে শ্রেণিবদ্ধ করা হয়।  
বর্তমান সম্পদ পর্যাপ্তত সময়ের জন্য ব্যবহার করা হয় না বারো মাস ব্যবহার করা হয়ে থাকে।

## তথ্যসূত্র

বিষয়শ্রেণী:সম্পত্তি
বিষয়শ্রেণী:অপর্যালোচিত অনুবাদসহ পাতা
নভোসিবার্স্ক তাপবিদ্যুৎ কেন্দ্র-৫

**নভোসিবার্স্ক তাপবিদ্যুৎ কেন্দ্র-৫** () হল একটি কয়লাভিত্তিক তাপবিদ্যুৎ কেন্দ্র যেটি রাশিয়ার নভোসিবার্স্কের ওক্তিয়াব্রস্কি নগর জেলায় অবস্থিত। এটি রাশিয়ার সর্ববৃহৎ তাপবিদ্যুৎ কেন্দ্রগুলোর মধ্যে অন্যতম। এটি ১৯৭৭ সালে যাত্রা শুরু করে।

## ইতিহাস
১৯৭১ সালে বিদ্যুৎকেন্দ্রটি নির্মাণের সিদ্ধান্ত নেওয়া হয়।

বিদ্যুৎকেন্দ্রটি ১৯৭৭ সালের ২৮ মার্চ যাত্রা শুরু করে।

## তথ্যসূত্র

## বহিঃসংযোগ
* Анатолий Локоть проинспектировал работу новосибирской ТЭЦ-5. Континент Сибирь.

বিষয়শ্রেণী:১৯৪২-এ প্রতিষ্ঠিত
বিষয়শ্রেণী:রাশিয়ার কয়লাভিত্তিক তাপবিদ্যুৎ কেন্দ্র
মেহার নজর মামুদ হাজী বাড়ি জামে মসজিদ

ব্রিটিশ সরকারের আমলে নির্মিত কুমিল্লা জেলার চান্দিনা উপজেলা সদর হতে ১০কিলো দক্ষিণ পশ্চিমে ৯নং মাইজখার ইউনিয়ন-এর  মেহার গ্রামে অবস্থিত।

## নির্মাণ ও নামকরণ
১৯২৫ ইংরেজি,  ১৩৩১ বাংলা সনে মেহার গ্রামের বিশিষ্ট দানবীর ও ধর্মানুরাগী ব্যক্তি জনাব আলহাজ্ব নজর মামুদ মসজিদটি নির্মাণ করেন। মসজিদের গায়ের শিলালিপি অনুযায়ী। মসজিদটির নাম দেন মেহার নজর মামুদ হাজী বাড়ি জামে মসজিদ।

## ইতিহাস
এলাকার বয়োজ্যেষ্ঠ লোকজন ও হাজী সাহেবের নাতিদের সাথে কথা বলে জানা গেছে ব্রিটিশ আমলে ত্রীপুরার রাজা বীর বিক্রম মাণিক্যর শাসনকালে চান্দিনার মহিচাইল গ্রামের জমিদার বাবু ভৈরব চন্দ্র সিংহের জমিদারিত্ব কালে জমিদারের অনুমতিক্রমে  এলাকার মুসলমাদের নামাজ পড়ার সুবিধার্থে হাজী সাহেব ১০শতক জায়গার ওপর মসজিদটি নির্মাণ করেন।তখন জমিদার হাতী চড়ে এসে মসজিদের নির্মাণ কাজের শুভ উদ্ভোধন করেন।

## বিবরণ
মসজিদটি আয়তন  ৪০ফুট দৈর্ঘ্য ২০ ফুট প্রস্থ। ৩৫ফুট উঁচু। উচ্চতার চাঁদের ওপর নির্মিত হয়েছে ভিতরের অংশ খোলা তিনটি বড় আকারের গুম্বজ। মুসুল্লিদের মসজিদের ভিতরে প্রবেশ করার জন্য পূর্বদিকে তিনটি দরজা।আর দক্ষিণ ও উত্তর দিকে রয়েছে দুটি জানালা। মসজিদের মুসল্লিদের ওযু ও গোসলের জন্য দক্ষিণ পাশে ১২০ শতক জায়গার খনন করা হয়েছে একটি পুকুর। যাতে রয়েছে পাকা শানবাঁধানো ঘাট।রমজান মাসের কদরের রাত্রিতে মুসল্লিের খাওয়ানোর জন্য এবং মসজিদের ইমাম ও ময়াজিনের খরচ ভার বহন করার জন্য মসজিদের নামে হাজী সাহেব ২৬৪ শতাংশ জায়গা মসজিদের নামে ওয়াকফ করে দিয়ে যান। ঐ সময়ে হাজী সাহেবে পায়ে হেটে মক্কা শরীফ গিয়ে হজ্ব করেন। মসজিদটি চুন ও শুরকি দ্বারা নির্মাণ করা হয়েছে। প্রতিটি দেয়ালের পুরুত্ব ৩-৪ ফুট। যার কারণে শীতকালে গরম আর গরমকালে ভীতরে ঠাণ্ডা অনুভব হয়।মসজিদের সামনে রয়েছ ধর্মীয় আলোচনার জন্য খোলা জায়গা। বর্তমানে মসজিদটি তে মুসল্লিদের স্থান সংকুলান না হওয়ায় সামনের খোলা জায়গাটি হাজী সাহেবের নাতিরা মসজিদের সাথে সংযুক্ত করে সম্প্রসারণ করেন।

## নকশা ও কারুকাজ
মসজিদটির চার দেয়ালের মধ্যে সামনের দেয়ালটির পুরোটি চিনা মাটির প্লেট ভাঙ্গা দ্বারা অতি সুণিপূণ হাতে বিভিন্ন ডিজাইনে কারুকাজ করা। ভিতরের মিম্বরটিতে রয়েছে মনোরম কারুকাজ। যা একবার কেউ দেখলে তার মন ভরে যায়।

## আরও দেখুন
* বাংলাদেশের মসজিদের তালিকা
* চট্টগ্রাম বিভাগের মসজিদের তালিকা 
## তথ্যসূত্র

বিষয়শ্রেণী:কুমিল্লা জেলার মসজিদ
বিষয়শ্রেণী:১৯২৫-এ প্রতিষ্ঠিত
তারাব

thumb|তারাব পৌরসভার মহল্লা জিওকোড ম্যাপ

**তারাব** মধ্য বাংলাদেশের নারায়গঞ্জ জেলার একটি শহর। এটি ঢাকা থেকে ১৪ কিলোমিটার পূর্বে নারায়ণগঞ্জ জেলার রুপগঞ্জ উপজেলায় শীতলক্ষ্যা নদীর তীরে অবস্থিত। এর মোট আয়তন ১৯.৩৯ বর্গ কিলোমিটার এবং মোট জনসংখ্যা ১৫০,৭০৯ জন, যা একে বাংলাদেশের ২৮তম বৃহৎ শহরে পরিণত করেছে (জনসংখ্যার ভিত্তিতে)। এ শহরের পশ্চিম প্রান্তে শীতলক্ষ্যা নদীর উপর সুলতানা কামাল সেতু অবস্থিত। আঞ্চলিক মহাসড়ক আর২০১ তারাবো শহরের মধ্য দিয়ে গেছে, যা এন২কে ঢাকা সাথে সংযুক্ত করে ঢাকা-চট্টগ্রামের দুরত্ব অনেকাংশে কমিয়েছে।

## ইতিহাস
তারাব পৌরসভা ২০০২ সালে গ শ্রেণীর পৌরসভা হিসেবে প্রতিষ্ঠিত হয়। ২০১৩ সালে এটি ক শ্রেণীর পৌরসভায় উন্নীত হয়।

## জনসংখ্যা
২০১১ সালের আদমশুমারী অনুযায়ী তারাবো শহরের মোট জনসংখ্যা ১৫০,৭০৯ জন। যার মধ্যে ৮১০৮৮ জন পুরুষ এবং ৬৯৬২১ জন নারী। এ শহরের জনসংখ্যার ঘনত্ব প্রতি বর্গকিলোমিটারে ৭৭৭৩ জন মানুষ বসবাস করে। নারী পুরুষের লিঙ্গ অনুপাত ১০০ঃ১১৬ এবং শিক্ষার হার ৫৮.৭%(৭ বছরের উর্দ্ধে)। শহরের মোট খানা রয়েছে ৩৮৬১২টি।

## তথ্যসূত্র

বিষয়শ্রেণী:রূপগঞ্জ উপজেলা
বিষয়শ্রেণী:বাংলাদেশের নগর
নিওনোর বড় মসজিদ

**নিওনোর বড় মসজিদ** হল মালির একটি মসজিদ যেটি মালির দক্ষিণাংশের সেগৌ অঞ্চলের নিওনো নগরে অবস্থিত।

## মসজিদটির বর্ণনা
মসজিদটি ১৯৪৮ সালে সর্বপ্রথম ইট দ্বারা নির্মিত হয় এবং বর্তমানে এর আয়তন ১,৮০০ বর্গমিটার। মসজিদটি ১৯৮৩ সালে আগা খান স্থাপত্য পুরস্কার লাভ করে। এছাড়াও, মসজিদটি ২০০৮ সালেত ১৯ মার্চ সম্ভাব্য বিশ্ব ঐতিহ্যের তালিকায় স্থান পায়।

## তথ্যসূত্র

বিষয়শ্রেণী:১৯৪৮-এ প্রতিষ্ঠিত
বিষয়শ্রেণী:নিওনোর মসজিদ
বিষয়শ্রেণী:মালির সংস্কৃতি
বিষয়শ্রেণী:প্রধান মসজিদ
বিষয়শ্রেণী:মালির মসজিদ
শ্বেতা তিওয়ারী

**শ্বেতা তিওয়ারী** (জন্ম: ৪ অক্টোবর ১৯৮০) হলেন একজন ভারতীয় টেলিভিশন অভিনেত্রী। তিনি হিন্দি চ্যানেল স্টার প্লাস এর ২০০১ সালে শুরু হওয়া ধারাবাহিক নাটক *কাসৌটি যিন্দেগী কে* তে প্রেরণা শর্মা নামক চরিত্রে অভিনয়ের জন্য পরিচিতি পেয়েছিলেন। শ্বেতা অভিনীত আরেকটি গুরুত্বপূর্ণ নাটক হলো *পারভারিশ* যেটা সনি টিভিতে ২০১১ থেকে ২০১৩ সালে প্রচারিত হতো।

## ব্যক্তিগত জীবন
১৯৯৮ সালে টেলিভিশন অভিনেতা রাজা চৌধুরীকে বিয়ে করেন শ্বেতা। ২০০৭ সালে শ্বেতা বিয়ের মাত্র নয় বছরের মাথায় তালাকের আবেদন করেন। শ্বেতা রাজার বিরুদ্ধে অভিযোগ তোলেন বৈবাহিক ধর্ষণ এবং তাকে প্রায় প্রতিদিন মানসিক-শারীরিক নির্যাতনের। রাজা এবং শ্বেতার পলক নামের একটি কন্যা হয়েছিলো যে এখন শ্বেতার সঙ্গেই থাকে।

২০১৩ সালে ১৩ জুলাই তিন বছর প্রেম করার পর বেকার পুরুষ অভিনব কোহলীর সঙ্গে বিবাহবন্ধনে আবদ্ধ হন শ্বেতা। ২০১৬ সালের ২৭শে নভেম্বর শ্বেতার একটি পুত্রসন্তান জন্ম লাভ করে। ২০১৭ সাল থেকে অভিনব এবং শ্বেতার মধ্যে দ্বন্দ্ব শুরু হয়। ২০১৯ এর আগস্টে শ্বেতা মুম্বাই পুলিশের কাছে অভিনবের বিরুদ্ধে অভিযোগ তোলেন যে অভিনব পলককে থাপ্পড় মারে এবং মানসিক ভাবে অত্যাচার করে। এছাড়াও তিনি তার মেয়েকে অভিনব ধর্ষণ করতে চায় বলেও পুলিশের কাছে বলেন এবং অভিনবকে গ্রেফতার করে পুলিশ। 
## চলচ্চিত্র

### ওয়েব ধারাবাহিক

## চিত্রসঙ্গীত

## তথ্যসূত্র

## বহিঃসংযোগ

* 
* 

বিষয়শ্রেণী:১৯৮০-এ জন্ম
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:ভারতীয় টেলিভিশন উপস্থাপিকা
বিষয়শ্রেণী:ভারতে নারীর বিরুদ্ধে সহিংসতা
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:ভোজপুরি চলচ্চিত্র অভিনেত্রী
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:উর্দু চলচ্চিত্র অভিনেত্রী
বিষয়শ্রেণী:আপাতবাস্তব অনুষ্ঠান বিজয়ী
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
পানি সম্পদ পরিকল্পনা সংস্থা

**পানি সম্পদ পরিকল্পনা সংস্থা** স্বশাসিত জাতীয় সংগঠন বাংলাদেশ পানি সম্পদ পরিকল্পনা বাস্তবায়নের জন্য দায়ীত্বে নিয়োজিত। এটি বাংলাদেশের  ঢাকায় অবস্থিত । এটি সংক্ষেপে ওয়ারপো নামেও পরিচিত। 

## ইতিহাস
সংগঠনটি ১৯৯২ সালে প্রতিষ্ঠিত হয়েছিল। এটি এর উত্‍পত্তি মাস্টার প্ল্যান সংস্থার কাছে রয়েছে। 

## তথ্যসূত্র

## বহিঃসংযোগ

বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৯২-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:বাংলাদেশে পানি সরবরাহ ও পয়ঃনিষ্কাশন
বিষয়শ্রেণী:১৯৯২-এ প্রতিষ্ঠিত সরকারি সংস্থা
চন্দ্র মুজাফফার

**চন্দ্র মুজাফফার** একজন মালয়েশিয়ার মুসলিম রাজনীতিবিদ এবং একজন ইসলামী সংস্কারবাদী ও কর্মী ।  তিনি সভ্যতা সংলাপ, মানবাধিকার, মালয়েশিয়ার রাজনীতি এবং আন্তর্জাতিক সম্পর্ক নিয়ে লিখেছেন।

## পেশা
মুজাফফর কুয়ালালামপুরের মালয়ায় অবস্থিত ইউনিভার্সিটি অফ মাইয়ালিয়া ইউনিভার্সিটির নাগরিক সংলাপের প্রথম পরিচালক ছিলেন। এরপর তিনি এ গ্লোবাল স্টাডিজ করে সায়েন্স ইউনিভার্সিটি অধ্যাপক হন।

১৯৭৭ থেকে ১৯৯১ সাল পর্যন্ত তিনি আলিরান  প্রতিষ্ঠা করেছিলেন যা ন্যায়বিচার, স্বাধীনতা এবং সংহতির জন্য মালয়েশিয়ায় একটি বহু-জাতিগত সংস্কার গোষ্ঠী।  পরে তিনি আন্তর্জাতিক মুভমেন্ট ফর জাস্ট ওয়ার্ল্ড (জাস্ট) এর সভাপতি হন একটি বেসরকারী সংস্থা (এনজিও), যার লক্ষ্য বিশ্ব ন্যায়বিচারের নৈতিক ও বৌদ্ধিক ভিত্তিতে জনসচেতনতা বাড়াতে।

## কাজ গুলো

* রক্ষক (১৯৭৯) 
* ইসলামের সর্বজনীনতা (১৯৭৯) 
* মালয়েশিয়ায় ইসলামিক পুনরুত্থান (১৯৮৭) 
* মানবাধিকার এবং নিউ ওয়ার্ল্ড অর্ডার (১৯৯৩) 
* এশিয়ার বিকল্প রাজনীতি: একটি বৌদ্ধ-মুসলিম সংলাপ (১৯৯৯) 
* অধিকার, ধর্ম ও সংস্কার (২০০২) 
* গ্লোবাল এথিক বা গ্লোবাল আধিপত্য? (২০০৫) 
* আধিপত্য: ন্যায়বিচার; শান্তি (২০০৮) 
* ধর্ম ও প্রশাসন (২০০৯) 
* এশিয়ার রাজনীতি: একটি বৌদ্ধ-মুসলিম সংলাপ

## নির্বাচনের ফলাফল

## তথ্যসূত্র

## বহিঃসংযোগ

* অক্সফোর্ড ইসলামিক স্টাডিজ অনলাইন-তে "মুজাফফর, চন্দ্র"  
* আন্তর্জাতিক আন্দোলন একটি জাস্ট ওয়ার্ল্ড

বিষয়শ্রেণী:১৯৪৭-এ জন্ম
বিষয়শ্রেণী:মুসলিম সংস্কারক
বিষয়শ্রেণী:জীবিত ব্যক্তি
বিষয়শ্রেণী:অপর্যালোচিত অনুবাদসহ পাতা
কাপ্পা

**কাপ্পা** (বড় হাতের **Κ,** ছোট হাতের অক্ষর ব্যবহার **κ** বা কার্সিভ **κ;**  , *কপ্পা* ) গ্রীক বর্ণমালার দশম অক্ষর, এটি প্রাচীন ও আধুনিক গ্রিক ভাষায় [  ] শব্দটির প্রতিনিধিত্ব করতে ব্যবহৃত হয়। গ্রিক সংখ্যাগুলির সিস্টেমে,  এর মান ২০। ফিনিশীয় লিপির অক্ষর কাফ20x20পিক্সেল থেকে নেওয়া হয়েছে। কাপ্পা থেকে যে অক্ষরগুলি এসেছে সেগুলির মধ্যে রয়েছে রোমান কে এবং সিরিলিক К К

গ্রিক সাধারণ নাম এবং স্থানের নামের সাথে কাপ্পা থাকলে প্রায়শই ইংরেজি "C" দিয়ে লেখা হয় কারণ গ্রিক থেকে রোমানীয় লিপ্যন্তরগুলির জন্য এর মধ্যে লাতিন বর্ণমালা : কনস্টান্টিনোপল, করিন্থ, ক্রীট রয়েছে । গ্রিক ভাষার সমস্ত আনুষ্ঠানিক আধুনিক রোমানাইজেশন এখন "কে" অক্ষরটি ব্যবহার করে।

কার্সিভ রূপ  সাধারণত ছোট হাতের কাপ্পার একটি সাধারণ ফন্টের রূপ, তবে এটি ইউনিকোডে পৃথকভাবে এনকোড করা হয় যেখানে এটি গণিত এবং বিজ্ঞানের পৃথক প্রতীক হিসাবে ব্যবহৃত হয়। গণিতে, কাপ্পার বক্ররেখার নামকরণ করা হয় এই অক্ষর দিয়ে; এই বক্ররেখার স্পর্শক ১৭ তম শতাব্দীতে আইজ্যাক ব্যারো দ্বারা প্রথম গণনা করা হয়েছিল।

## প্রতীক

; গণিত এবং পরিসংখ্যান

* গ্রাফ তত্ত্বে, একটি গ্রাফের সংযোগ দেওয়া হয় κ দ্বারা
* ডিফারেনশিয়াল জ্যামিতিতে, একটি বক্ররেখার বক্রতা κ দ্বারা দেওয়া হয়
* কোহেনের কাপ্পা এবং ফ্ল্যাইসের কাপ্পার মতো কাপ্পা পরিসংখ্যানগুলি ইন্টার-রেইটার নির্ভরযোগ্যতা গণনা করার পদ্ধতি।

; পদার্থবিদ্যা

* কসমোলজিতে, মহাবিশ্বের বক্রতা ব্যাখ্যা করতে ব্যবহৃত হয় κ
* পদার্থবিজ্ঞানে, একটি দোলকের টর্সনাল ধ্রুবক পাশাপাশি আইনস্টাইনের মহাকর্ষের ধ্রুবক প্রকাশে
* পদার্থবিজ্ঞানে, চৌম্বকীয় পদার্থবিদ্যায় সংযোজন সহগ κ দ্বারা উপস্থাপিত হয়
* তরল গতিবিদ্যায় ভন কার্মান ধ্রুবকটি κ দ্বারা প্রকাশিত
* থার্মোডাইনামিক্সে, একটি যৌগের সংকোচনের ক্ষমতা κ দ্বারা প্রকাশ করা হয়।

; প্রকৌশল

* স্ট্রাকচারাল ইঞ্জিনিয়ারিংয়ে, κ হ'ল ছোট ফ্যাক্টরড মুহূর্তের এর সাথে বৃহত্তর ফ্যাক্টরড মুহূর্তের অনুপাত এবং একটি ব্র্যান্ডহীন ইস্পাত সদস্যের জটিল স্থিতিস্থাপক মুহূর্ত গণনা করার জন্য ব্যবহৃত হয়।
* বৈদ্যুতিক ইঞ্জিনিয়ারিংয়ে, κ হ'ল গুণক ফ্যাক্টর, সমতুল্য বিদ্যুৎ সিস্টেম নেটওয়ার্কের *আর / এক্স* অনুপাতের একটি ফাংশন, যা কোনও সিস্টেম ত্রুটির শর্ট-সার্কিট কারেন্ট গণনায় ব্যবহৃত হয়।

; জীববিজ্ঞান এবং বায়োমেডিকাল বিজ্ঞান

* জীববিজ্ঞানে, কাপ্পা এবং কপা প্রাইম দ্বিতীয় গ্রুপের আন্তঃক্রমের আন্তঃসংযোগের জন্য নিউক্লিয়োটাইড মোটিফস।
* জীববিজ্ঞানে, কাপ্পা একটি অ্যান্টিবডি উপাদানের একটি উপ-ধরন নির্ধারণ করে।
* ফার্মাকোলজিতে, কাপ্পা এক ধরনের ওপিওয়েড রিসেপ্টর উপস্থাপন করে ।

; মনোবিজ্ঞান এবং মনোরোগ বিশেষজ্ঞ

* মনোবিজ্ঞান এবং মনোরোগ বিশেষজ্ঞের ক্ষেত্রে কপা ডায়াগনস্টিক নির্ভরযোগ্যতার একটি পরিমাপ বোঝায়।

; অর্থনীতি

* সামষ্টিক অর্থনীতিতে, কাপ্পা মূলধন-ব্যবহারের হারকে উপস্থাপন করে।

### বড় হাতের (Κ)

; ইতিহাস

*

; গণিত এবং পরিসংখ্যান

* সেট তত্ত্বে কাপ্পা প্রায়শই একটি অর্ডিনাল বোঝাতে ব্যবহৃত হয় যা একটি কার্ডিনালও ।

; রসায়ন

* রসায়নে, কাপ্পা যৌগের দন্তত্ব বোঝাতে ব্যবহৃত হয়।
* পাল্পিংয়ের ক্ষেত্রে, কাপ্পা নম্বরটি একটি সজ্জার ব্লিচ করার জন্য প্রয়োজনীয় কোনও অক্সাইডাইজিং এজেন্টের পরিমাণকে উপস্থাপন করে।

## আরও দেখুন
* স্বরবর্ণ
* ব্যঞ্জনবর্ণ
* বাংলা বর্ণমালা
* বাংলা বর্ণমালা
* ইংরেজি বর্ণমালা
* আরবি বর্ণমালা
* গ্রীক বর্ণমালা
* ফিনিশীয় বর্ণমালা
* লাতিন বর্ণমালা
* সিরিলীয় বর্ণমালা
* আন্তর্জাতিক ধ্বনিমূলক বর্ণমালা
* বাংলা ব্যঞ্জনবর্ণ
* বাংলা স্বরবর্ণ
* লিখন পদ্ধতিসমূহের তালিকা
* ইউনিকোড

## তথ্যসূত্র

বিষয়শ্রেণী:গ্রিক অক্ষর
আমিরিয়া মাদ্রাসা

থাম্ব|আমিরিয়া মাদ্রাসা
**আল-আমিরিয়া** হল ষোড়শ শতাব্দীর একটি মাদ্রাসা যেটি ইয়েমেনের রাদায় অবস্থিত। এটিকে ইউনেস্কোর বিশ্ব ঐতিহ্যের তালিকায় অন্তর্ভুক্ত করার জন্য বিবেচনা করা হচ্ছে। এটি ১৫০৪ সালে নির্মিত হয়েছিল ও এটি ইয়েমেনের তাহিরিদীয় স্থাপত্যশৈলীর নিদর্শন। ইমারতটির অবস্থা ১৯৭৮ সাল পর্যন্ত খারাপ অবস্থায় ছিল। ইরাকি বংশোদ্ভূত প্রত্নতাত্ত্বিক সেলমা আল-রাদি এটি দেখার পর বিদেশি মিশন থেকে আর্থিক সাহায্য গ্রহণ করে বিশ বছরের অধিক সময় পর ইমারতটির অবস্থার উন্নতি ঘটান।

## গুরুত্ব
স্থাপনাটি ২০০২ সালের ৮ এপ্রিল ইউনেস্কো সম্ভাব্য বিশ্ব ঐতিহ্যের সাংস্কৃতিক বিভাগে সদস্য হিসেবে ২০০২ সালের ৮ এপ্রিল অন্তর্ভুক্ত হয়েছিল।

সংস্কার কার্যক্রমে ইমারতটিতে কাদাদ ব্যবহৃত হয়েছে। কাদাদ হল এক ধরনের প্রাচীন শিল্প যাতে পানিরোধী বহির্মুখী ও অন্তর্মুখী প্লাস্টার বিদ্যমান। ২০০৪ সালের প্রামাণ্যচিত্র *কাদাদ, রি-ইনভেন্টিং আ ট্র‍্যাডিশন* এ নির্মাতা ক্যাটেরিনা বোরেল্লি এই বিষয়টি অন্তর্ভুক্ত করেছিলেন।

থাম্ব|সাদা কাদাদবিশিষ্ট সংস্কারকৃত আমিরিয়া মাদ্রাসা

সংস্কারকৃত ইমারতটি ২০০৭ সালে আগা খান স্থাপত্য পুরস্কার লাভ করে।

## তথ্যসূত্র

## গ্রন্থতালিকা
* Al-Radi, S.; Barnes, R.; Al-Nasiri, Y.; Porter, V.; Hillenbrand, R. (1997). *The 'Amiriya in Rada' : the history and restoration of a sixteenth-century madrasa in the Yemen*. Title of Series: Oxford studies in Islamic art; 13. Oxford: Oxford University Press, for the Board of the Faculty of Oriental Studies, University of Oxford. 

বিষয়শ্রেণী:ইয়েমেনের শিক্ষাব্যবস্থা
বিষয়শ্রেণী:মাদ্রাসা
বিষয়শ্রেণী:১৫০৪-এ প্রতিষ্ঠিত
বিষয়শ্রেণী:ইয়েমেনের বিশ্ব ঐতিহ্যবাহী স্থান
কদমরসুল পৌরসভা

**কদমরসুল** মধ্য বাংলাদেশের নারায়ণগঞ্জ শহরের একটি এলাকা বা উপশহর। এটি শীতলক্ষ্যা নদীর পূর্ব তীরে অবস্থিত। কদমরসুল পূর্বে বন্দর উপজেলাধীন স্বতন্ত্র এবং ২৫তম জনবহুল শহর ছিল। ২০১১ সালে একে নারায়ণগঞ্জের সাথে একীভূত করে নারায়ণগঞ্জ মহানগর গঠন করা হয়। কদমরসুল এলাকায় নারায়ণগঞ্জ সিটি কর্পোরেশনের ১৯-২৭ নং ওয়ার্ড অবস্থিত। কদম রসুল দরগাহের জন্য এ অঞ্চলটি বিখ্যাত।

## ইতিহাস
কদমরসুল শহরটি বেশ পুরনো। কদমরসুল পৌরসভা ১৯৯৩ সালে গঠিত হয়েছিল। ২০১১ সালের ৫ মে নারায়ণগঞ্জ পৌরসভা ও সিদ্ধিরগঞ্জ পৌরসভার সাথে কদমরসুল পৌরসভাকে বিলুপ্ত করে নারায়ণগঞ্জ সিটি কর্পোরেশন গঠিত হলে এ অঞ্চল নারারণগঞ্জের অন্তভূক্ত হয়।

## জনসংখ্যা
২০১১ সালের আদমশুমারী অনুযায়ী কদমরসুল এলাকার মোট জনসংখ্যা ১৬৬,২৯১ জন ছিল। যার মধ্যে ৮৪২৬২ জন পুরুষ এবং ৮২০২৯ জন নারী। এ শহরের জনসংখ্যার ঘনত্ব প্রতি বর্গকিলোমিটারে ১৪৭৪২ জন মানুষ বসবাস করে। নারী পুরুষের লিঙ্গ অনুপাত ১০০ঃ১০৩ এবং শিক্ষার হার ৬১.৮%(৭ বছরের উর্দ্ধে)। শহরের মোট খানা রয়েছে ৩৯৩০২২টি।

## তথ্যসূত্র

বিষয়শ্রেণী:নারায়ণগঞ্জ
মঞ্জু সরকার

**মঞ্জু সরকার** (১ সেপ্টেম্বর ১৯৫৩) একজন বাংলাদেশী লেখক। তিনি বাংলা একাডেমি সাহিত্য পুরস্কার (১৯৯৮) পেয়েছেন।

## শিক্ষা এবং কর্মজীবন
তিনি কৈলাশ রঞ্জন উচ্চ বিদ্যালয় এবং কারমাইকেল কলেজে পড়াশোনা করেছেন। জাতীয় গ্রন্থকেন্দ্রের প্রকাশনা কর্মকর্তা পদ থেকে অবসর গ্রহণ করেছেন তিনি। তারপরে তিনি দৈনিক আমার দেশ এবং দৈনিক ইত্তেফাকের সম্পাদক হিসাবে কাজ করেছিলেন।

## রচনাসমগ্র
* *তমস* (১৯৮৪)
* *নগ্ন আগন্তুক* (১৯৮৬) 
* *প্রতিমা উপাখ্যান* (১৯৯২) 
* *দাড়াবার জায়গা* (১৯৯৪) 
* *আবাসভূমি* (১৯৯৪) 
* *ভাঙ্গনের সময় ভালোবাসা* (১৯৯৫) 
* *মৃতা* (১৯৯৫) 
* *স্বপ্নচোর* (১৯৯৭) 
* *শিন্দুকের চবি* (২০০৯)
* 'লেখক'(২০১৯) 

## পুরস্কার
* ফিলিপস সাহিত্য পুরস্কার
* আলাওল সাহিত্য পুরস্কার
* অগ্রণী ব্যাংক শিশুসাহিত্য পুরস্কার
* বগুড়া লেখক চক্র পুরস্কার 
* বাংলা একাডেমি সাহিত্য পুরস্কার (১৯৯৯)

## তথ্যসূত্র

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী পুরুষ লেখক
বিষয়শ্রেণী:সামগ্রিক অবদানে বাংলা একাডেমি সাহিত্য পুরস্কার বিজয়ী
বিষয়শ্রেণী:রংপুর জেলার ব্যক্তি
বিষয়শ্রেণী:আলাওল সাহিত্য পুরস্কার বিজয়ী
বিষয়শ্রেণী:বাঙালি লেখক
বিষয়শ্রেণী:কৈলাশ রঞ্জন উচ্চ বিদ্যালয়ের প্রাক্তন শিক্ষার্থী
বিষয়শ্রেণী:কারমাইকেল কলেজ, রংপুরের প্রাক্তন শিক্ষার্থী
নরসিংদী

thumb|নরসিংদী পৌরসভার মহল্লা জিওকোড ম্যাপ

**নরসিংদী** বাংলাদেশের ঢাকা বিভাগের একটি শহর। এটি একই সাথে নরসিংদী জেলা ও নরসিংদী সদর উপজেলার প্রশাসনিক সদরদপ্তর। ঢাকা থেকে উত্তর-পূর্ব দিকে মেঘনা নদীর তীরে অবস্থিত শহরটি নরসিংদী জেলার সবচেয়ে জনবহুল স্থান। এর মোট আয়তন ৯০.৯৫ বর্গকিলোমিটার ও এর মোট ৪০৮৫,১২৮ জনসংখ্যা জন। বাংলাদেশের জাতীয় মহাসড়ক এন২ এ শহর দিয়ে গেছে।

## ইতিহাস
পূর্বে এই অঞ্চলটি নরসিংহ নামক রাজার শাসনাধীন ছিল। ধারণা করা হয়, পঞ্চদশ শতাব্দীর প্রথম দিকে প্রাচীন ব্রহ্মপুত্র নদের পশ্চিম তীরে রাজা নরসিংহ নরসিংহপুর নামে একটি ছোট নগর স্থাপন করেছিলেন। নরসিংদী নামটি রাজা নরসিংহের নাম অনুসারে উৎপত্তি হয়েছে বলে মনে করেন ইতিহাসবিদরা। এক সময়ে নরসিংদী অঞ্চলটি মহেশ্বরদী পরগনার অর্ন্তভূক্ত ছিল। এ পরগনার জমিদার ছিলেন দেওয়ান ঈশা খাঁ। তারপরে জমিদার ছিলেন তার উত্তরসূরি হয়বতনগর দেওয়ান সাহেব বাড়ির জমিদারগণ। জমিদারী প্রথা বিলুপ্তির সময় জমিদার ছিলেন দেওয়ান শরীফ খা, আয়শা আক্তার খাতুন,ফরকুন্দা আক্তার খাতুন ও সৈয়দ আবদুল্লাহ। জমিদারী প্রথা বিলুপ্তির পর একসময় নরসিংদী ছিল প্রশাসনিকভাবে ঢাকা জেলাধীন নারায়ণগঞ্জ মহকুমার একটি থানা।

## ভূগোল

নরসিংদী রাজধানী ঢাকা থেকে উত্তর-পূর্ব দিকে, ২০º৯৫΄ উত্তর অক্ষাংশ থেকে ২৩º৫৮΄ উত্তর অক্ষাংশ পর্যন্ত এবং ৯০º৩৬΄ পূর্ব দ্রাঘিমাংশ থেকে ৯২º৫০΄ দ্রাঘিমাংশে অবস্থিত। এর মোট আয়তন ২০.৯৫ বর্গকিলোমিটার।

## জনসংখ্যা
২০১১ সালের আদমশুমারী অনুযায়ী নরসিংদী শহরের মোট জনসংখ্যা ১৮৫,১২৮ জন, যার মধ্যে ৯৫,৭৩৯ জন পুরুষ এবং ৮৯,৩৮৯ জন নারী। এ শহরের জনসংখ্যার ঘনত্ব প্রতি বর্গকিলোমিটারে ৮৮৩৭ জন মানুষ বসবাস করে। নারী পুরুষের লিঙ্গ অনুপাত ১০০ঃ১০৭ এবং শিক্ষার হার ৬৪.৪%(৭ বছরের উর্দ্ধে)। শহরের মোট খানা রয়েছে ৪০৬৬১টি।

## তথ্যসূত্র

বিষয়শ্রেণী:বাংলাদেশের নগর
বিষয়শ্রেণী:ঢাকা বিভাগ
আবদুল সাত্তার আকন

**আবদুস সাত্তার আকন** বাগেরহাট জেলা বাংলাদেশ জামায়াতে ইসলামীর সাবেক আমীর ও জাতীয় সংসদের সাবেক সদস্য। তিনি বাগেরহাট-৪ (শরণখোলা-মোড়েলগঞ্জ) নির্বাচনী এলাকা থেকে দুইবার (১৯৯১ ও ২০০১) জাতীয় সংসদ সদস্য নির্বাচিত হয়েছিলেন।

## জন্ম ও শিক্ষা জীবন
আবদুল সাত্তার আকন ১৯২৯ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) বাগেরহাটের মোড়েলগঞ্জের চালিতাবুনিয়া গ্রামের সম্ভ্রান্ত আকন পরিবারে জন্মগ্রহণ করেন। তার পিতা মরহুম আলিমুদ্দিন আকন। তিনি মোড়েলগঞ্জের আমতলী মাদরাসায় শিক্ষাজীবন শুরু করেন। এর পর লক্ষ্মীপুর জেলার টুমচর মাদরাসায় লেখাপড়া করে ছারছিনা দারুসসুন্নাত কামিল মাদ্রাসা থেকে শিক্ষা জীবন সমাপ্ত করেন। 

## রাজনৈতিক ও কর্মজীবন
আবদুস সাত্তার আকন বাগেরহাট আলিয়া মাদরাসা, খুলনা নেছারিয়া কামিল মাদরাসা ও চুয়াডাঙ্গা আলিয়া মাদরাসার অধ্যক্ষ হিসেবে দায়িত্ব পালন করেন। তিনি পাকিস্তান আমলে ১৯৬৯ সালে বৃহত্তর বরিশাল জেলা জামায়াতে ইসলামীর আমীর ছিলেন। ১৯৭০ সালে বৃহত্তর খুলনার জেলা জামায়াতে ইসলামীর আমীরের দায়িত্ব পালন করেন। বাগেরহাট জেলা বাংলাদেশ জামায়াতে ইসলামীর সাবেক আমীর ছিলেন। তিনি বাংলাদেশ জামায়াতে ইসলামীর কেন্দ্রীয় শূরা সদস্য হিসেবেও দায়িত্ব পালন করেন। তিনি ১৯৯১ সালে জাতীয় সংসদ নির্বাচনে বাগেরহাট-৪ আসন (মোড়েলগঞ্জ-শরণখোলা) বাংলাদেশ জামায়াতে ইসলামীর প্রার্থী হিসেবে সংসদ সদস্য নির্বাচিত হন। ২০০১ সালে বাংলাদেশ জামায়াতে ইসলামীর প্রার্থী হিসেবে চারদলীয় জোট থেকে দ্বিতীয়বার সংসদ সদস্য নির্বাচিত হন।

## মৃত্যু
আবদুল সাত্তার আকন ৬ ফেব্রুয়ারি ২০১২ সালে রাত ১২টা ৩০ মিনিটে ঢাকার একটি হাসপাতালে বার্ধক্যজনিত কারণে ৮৩ বছর বয়সে মৃত্যুবরণ করেছেন। ৮ ফেব্রুয়ারি ২০১২ সালে একাধিক জানাজা শেষে জন্মস্থানের পারিবারিক কবরস্থানে তাকে দাফন করা হয়। আকনের ৩ ছেলে ও ৭ মেয়ে রয়েছে।,

## তথ্যসূত্র

বিষয়শ্রেণী:১৯২৯-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:বাগেরহাট জেলার রাজনীতিবিদ
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:ছারছিনা দারুসসুন্নাত কামিল মাদ্রাসার প্রাক্তন শিক্ষার্থী
বিষয়শ্রেণী:বাগেরহাট জেলার ব্যক্তি
বিষয়শ্রেণী:বাংলাদেশী সুন্নি মুসলিম পণ্ডিত
বিষয়শ্রেণী:মুফতি
সাতক্ষীরা

thumb|সাতক্ষীরা পৌরসভার মহল্লা জিওকোড ম্যাপ

**সাতক্ষীরা** বাংলাদেশের দক্ষিণ-পশ্চিমাংশে অবস্থিত সাতক্ষীরা দেশের প্রধান শহর ও বাণিজ্য কেন্দ্র। এটি প্রশাসনিকভাবে খুলনা বিভাগের অন্তর্গত। সাতক্ষীরা জেলার সবচেয়ে জনবহুল স্থান ও জেলা ও সদর উপজেলার প্রশাসনিক সদরদপ্তর। এর মোট আয়তন ৩২.৩৯ বর্গ কিলোমিটার এবং জনসংখ্যা ছিল ১১৩,৩২২ জন, যা একে বাংলাদেশের ৩৯তম বৃহৎ শহরে পরিণত করেছিল। সাতক্ষীরা সুন্দরবন ও সীমান্ত নিকটবর্তী হওয়ায় বেশ গুরুত্বপূর্ণ। এটি প্রধানত সড়ক ও নদী পথে দেশের অন্যান্য গুরুত্বপূর্ণ শহরের সঙ্গে যুক্ত। আঞ্চলিক মহাসড়ক আর৭৮০ দিয়ে যশোর এবং আর৭৬০ দিয়ে সরাসরি খূলনার সঙ্গে যোগাযোগ আছে। বিভাগীয় শহর খুলনার সঙ্গে সাতক্ষীরাত দূরত্ব ৫৯.৩ কিলোমিটার।

## ইতিহাস
প্রাচীনকালে সাতক্ষীরা বাগড়ী, ব্যাঘ্রতট, সমতট, যশোর, চূড়ন প্রভৃতি নামে অভিহিত করা হতো। অবশ্য এ নামকরণের পেছনে অনেক মত প্রচলিত আছে। প্রথম ও প্রধান মতটি হলো চিরস্থায়ী বন্দোবস্তের সময় নদীয়ার রাজা কৃষ্ণচন্দ্রের এক কর্মচারী বিষুরাম চক্রবর্তী নিলামে চূড়ন পরগনা ক্রয় করে তার অর্ন্তগত সাতঘরিয়া নামক গ্রামে বাড়ি তৈরী করেন। তার পূত্র প্রাণনাথ সাতঘরিয়া অঞ্চলে ব্যাপক উন্নয়ন করেন। ১৮৬১ সালে মহকুমা স্থাপনের সিদ্ধান্ত গৃহীত হওয়ার পর ইংরেজ শাসকরা তাদের পরিচিত সাতঘরিয়াতেই প্রধান কার্যালয় স্থাপনের সিদ্ধান্ত নেন। ইতোমধ্যেই সাতঘরিয়া ইংরেজ রাজকর্মচারীদের মুখে সাতক্ষীরা হয়ে যায়। দ্বিতীয় মতটি হলো একদা সাত মনীষী সাগর ভ্রমণে এসে একান্ত শখের বসে (মতানৈক্যে রান্নার উপকরণাদি না পেয়ে) ক্ষীর রান্না করে খেয়েছিলেন। পরবর্তীতে ক্ষীর এর সাথে আ প্রত্যেয় যুক্ত হয়ে ক্ষীরা হয় এবং লোকমুখে প্রচলিত হয়ে যায় সাতক্ষীরা।

বাংলাদেশের সর্ব দক্ষিণ-পশ্চিমে পৃথিবীর সর্ব বৃহৎ বনভূমি সুন্দরবন। বঙ্গোপসাগরের উপকূল এবং ভারতীয় সীমান্তে অবস্থিত সাতক্ষীরা নামক অঞ্চলটি মানব বসতি গড়ে ওঠার আগে ছিল একটি বিস্তীর্ণ জলাভূমি। পরবর্তীতে মানব বসতি গড়ে ওঠে। ১৮৬১ সালে যশোর জেলার অধীনে ৭টি থানা নিয়ে সাতক্ষীরা মহকুমা প্রতিষ্ঠিত হয়। পরে ১৮৬৩ সালে ভারতের পশ্চিমবঙ্গের চব্বিশ পরগনা জেলার অধীনে এই মহকুমার কার্যক্রম শুরু হয়। পরবর্তীতে ১৮৮২ সালে খুলনা জেলা প্রতিষ্ঠিত হলে সাতক্ষীরা খুলনা জেলার অর্ন্তভূক্ত একটি মহকুমা হিসাবে স্থান লাভ করে। প্রশাসনিক বিকেন্দ্রীকরণের ফলে ১৯৮৪ সালে সাতক্ষীরা মহকুমা জেলায় উন্নীত হয় এবং সাতক্ষীরা জেলা শহরের মর্যাদা পায়।

## ভূগোল
সাতক্ষীরা খুলনা শহর থেকে পশ্চিমে এবং যশোর থেকে দক্ষিণে, ২২º৩৭΄ উত্তর অক্ষাংশ থেকে ২২º৫০΄ উত্তর অক্ষাংশ পর্যন্ত এবং ৮৮º৫৫΄ পূর্ব দ্রাঘিমাংশ থেকে ৮৯º১০΄ দ্রাঘিমাংশে অবস্থিত। এর মোট আয়তন ৩২.৩৯ বর্গকিলোমিটার।

## জনসংখ্যা
২০১১ সালের আদমশুমারী অনুযায়ী সাতক্ষীরা শহরের মোট জনসংখ্যা ১১৩,৩২২ জন। যার মধ্যে ৫৭৬১৬ জন পুরুষ এবং ৫৫৭০৬ জন নারী। এ শহরের জনসংখ্যার ঘনত্ব প্রতি বর্গকিলোমিটারে ৩৪৯৯ জন মানুষ বসবাস করে। নারী পুরুষের লিঙ্গ অনুপাত ১০০ঃ১০৩ এবং শিক্ষার হার ৬৯.৩%(৭ বছরের উর্দ্ধে)। শহরের মোট খানা রয়েছে ২৬৮৯৬টি।

## তথ্যসূত্র

বিষয়শ্রেণী:বাংলাদেশের নগর
বিষয়শ্রেণী:খুলনা বিভাগের জনবহুল স্থান
মিমি মজুমদার

**মিমি মজুমদার** হলেন একজন ভারতীয় রাজনীতিবিদ যিনি ভারতীয় জনতা পার্টির রাজনীতির সাথে যুক্ত। ২০১৯ সালের ২৭ সেপ্টেম্বর তিনি ত্রিপুরা বিধানসভায় বাধারঘাট বিধানসভা কেন্দ্রের বিধায়ক হিসেবে নির্বাচিত হন।

## তথ্যসূত্র

বিষয়শ্রেণী:ত্রিপুরা বিধানসভার সদস্য ২০১৮-২০২৩
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:ত্রিপুরার ভারতীয় জনতা পার্টির রাজনীতিবিদ
বিষয়শ্রেণী:ত্রিপুরা বিধানসভার নারী সদস্য
রাল্ফ লিগল

**রাল্ফ আর্চিবল্ড লিগল** (; জন্ম: ১ ডিসেম্বর, ১৯২৫ - মৃত্যু: ২০০৩) বার্বাডোসের সেন্ট মাইকেল এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৩ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস এবং ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করতেন **রাল্ফ লিগল**।

## প্রথম-শ্রেণীর ক্রিকেট
১৯৪৬-৪৭ মৌসুম থেকে ১৯৫৭-৫৮ মৌসুম পর্যন্ত রাল্ফ লিগলের প্রথম-শ্রেণীর খেলোয়াড়ী জীবন চলমান ছিল। এ পর্যায়ে ত্রিনিদাদের পক্ষে উইকেট-রক্ষক হিসেবে খেলেছেন। এরপর, ১৯৬০ সালে ল্যাঙ্কাশায়ারে লীগে চার্চ দলের পক্ষে খেলেছেন তিনি।

সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন রাল্ফ লিগল। ৭ ফেব্রুয়ারি, ১৯৫৩ তারিখে ব্রিজটাউনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ২৮ মার্চ, ১৯৫৩ তারিখে কিংস্টনে একই দলের বিপক্ষে সর্বশেষ টেস্টে অংশ নেন তিনি।

## ব্যক্তিগত জীবন
ক্রিকেট খেলার পাশাপাশি টেনিস খেলায়ও দক্ষ ছিলেন তিনি। দুইজন টেস্ট ক্রিকেটারের একজন হিসেবে ডেভিস কাপে খেলার সৌভাগ্য লাভ করেন। বাদ-বাকি আরেকজন হচ্ছেন কোটার রামস্বামী। এছাড়াও, কেনিয়ার আসিফ করিম এ প্রতিযোগিতায় অংশ নিয়েছেন।

৭৭ বছর বয়সে দেহাবসান ঘটে তার। রাল্ফ লিগলের মৃত্যু অজ্ঞাত রয়ে গেছে। বেশ কিছু প্রতিবেদনে তার মৃত্যু ২০০৩ সালে টরেন্টো, নিউইয়র্ক কিংবা ত্রিনিদাদের কথা উল্লেখ করা হয়েছে।

## তথ্যসূত্র

## আরও দেখুন
* রল্ফ গ্র্যান্ট
* লেসলি ওয়ালকট
* ত্রিনিদাদ ও টোবাগো জাতীয় ক্রিকেট দল
* ওয়েস্ট ইন্ডিয়ান টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯২৫-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ত্রিনিদাদ ও টোবাগোর ক্রিকেটার
বিষয়শ্রেণী:বার্বাডোসের ক্রিকেটার
বিষয়শ্রেণী:বার্বাডীয় ক্রিকেটার
বিষয়শ্রেণী:সেন্ট মাইকেল, বার্বাডোসের ব্যক্তি
বিষয়শ্রেণী:উইকেট-রক্ষক
দেবতী কর্মা

**দেবতী কর্মা** হলেন একজন ভারতীয় রাজনীতিবিদ যিনি ভারতীয় জনতা পার্টির রাজনীতির সাথে যুক্ত। তিনি ২০১৩ ও ২০১৯ সালে ছত্তিসগড় বিধানসভায় দন্তেওয়াড়া বিধানসভা কেন্দ্রের বিধায়ক হিসেবে নির্বাচিত হন। তার স্বামী মহেন্দ্র কর্মা ছত্তিসগড় বিধানসভার সাবেক বিধায়ক ও বিরোধীদলীয় নেতা যিনি ২০১৩ সালের ২৫ মে মাওবাদী হামলায় নিহত হয়েছিলেন।

## তথ্যসূত্র

বিষয়শ্রেণী:রাজনীতিতে ভারতীয় নারী
বিষয়শ্রেণী:জীবিত ব্যক্তি
বিষয়শ্রেণী:ভারতীয় জাতীয় কংগ্রেসের রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:ছত্তিশগড়ের ভারতীয় জাতীয় কংগ্রেসের রাজনীতিবিদ
বিষয়শ্রেণী:১৯৬২-এ জন্ম
বিষয়শ্রেণী:ছত্তিশগড় বিধানসভার সদস্য ২০১৮-২০২৩
যুনাইরাহ আল-রুমাইয়া

**যুনাইরাহ  আল-রুমাইয়া**  (, ছিলেন মুহাম্মদ স এর একজন সাহাবা। তিনি আবু বকর কর্তৃক মুক্ত করে দেয়া দাসীদের একজন ছিলেন৷

## জীবনী
যুনাইরাহ বনু মাখজুম গোত্রের একজন উপপত্নী ছিলেন এবং উমর এর দাসী ছিলেন। 
 
তিনি মক্কায় ইসলাম গ্রহণকারীদের মধ্যে প্রথম ছিলেন। তার ইসলাম গ্রহণের খবর শুনে আবু জাহল তাকে মারধোর করে।

আবু বকর তাকে তার সঙ্গীসহ কিনে মুক্ত করে দেন।

জুনাইরাহ তার চোখের দৃষ্টিশক্তি হারালে কুরাইশগণ বলাবলি করতে থাকে যে আল-লাত এবং আল-উজ্জা তার দৃষ্টি শক্তি কেড়ে নিয়েছে। তখন সে উত্তর করে, "না, আল্লাহর ঘরের নামে, তোমরা মিথ্যা বলছো। আল লাত ও আল উজ্জা  ক্ষতি বা উপকার করার ক্ষমতা রাখে না। তারা আমার কিছু করেনি। এটা আল্লাহর পক্ষ থেকে হয়েছে।"

পরবর্তীকালে সে দৃষ্টিশক্তি ফিরে পায়। তখন কুরাইশরা বলাবলি করতে থাকে " এটা মুহাম্মাদের কোন জাদু"

## আরও দেখুন
*সাহাবা
*অনারব সাহাবার তালিকা
*সুন্নি দৃষ্টিকোণে সাহাবা

## তথ্যসূত্র

## বহিঃসংযোগ
* জীবনী MuslimScholars.info
* "زنيرة الرومية"

বিষয়শ্রেণী:নারী সাহাবা
বিষয়শ্রেণী:মুক্তিপ্রাপ্ত আরবীয়
বিষয়শ্রেণী:অনারব সাহাবা
যুবরাজ সিং (রাজনীতিবিদ)

**যুবরাজ সিং** হলেন একজন ভারতীয় রাজনীতিবিদ যিনি ভারতীয় জনতা পার্টির রাজনীতির সাথে যুক্ত। ২০১৯ সালের ২৭ সেপ্টেম্বর তিনি উত্তর প্রদেশ বিধানসভায় হামিরপুর বিধানসভা কেন্দ্রের বিধায়ক হিসেবে নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য
বিষয়শ্রেণী:উত্তরপ্রদেশ বিধানসভার সদস্য ১৯৮৯-১৯৯১
বিষয়শ্রেণী:উত্তরপ্রদেশ বিধানসভার সদস্য ২০১৭-২০২২
খুন হওয়া ক্রিকেটারদের তালিকা

অত্র নিবন্ধটি প্রথম-শ্রেণীর ক্রিকেট, লিস্ট এ ক্রিকেট বা একই পর্যায়ের ক্রিকেট খেলায় অংশগ্রহণকারী খুন হওয়া ক্রিকেটার সম্পর্কীয়। এ তালিকায় যুদ্ধে নিহত ক্রিকেটারদেরকে অন্তর্ভুক্ত করা হয়নি। তাদেরকে পৃথকভাবে নিবন্ধে দেখানো হয়েছে।

## সম্ভবতঃ খুন হয়েছেন

## তথ্যসূত্র

## আরও দেখুন
* লেসলি হিল্টন
* সামরিকবাহিনীতে অবস্থানকালীন নিহত ক্রিকেটারদের তালিকা

বিষয়শ্রেণী:অপরাধের শিকারে পরিণতদের তালিকা
বিষয়শ্রেণী:ক্রিকেটারদের তালিকা
বিষয়শ্রেণী:ক্রিকেট সম্পর্কিত তালিকা
আরকাইভস ও গ্রন্থাগার অধিদপ্তর

**আরকাইভস ও গ্রন্থাগার অধিদপ্তর** বাংলাদেশের একটি অধিদপ্তর যা জাতীয় গ্রন্থাগার এবং জাতীয় আরকাইভস পরিচালনায় নিয়োজিত। এই প্রতিষ্ঠানটি ঢাকার আগারগাঁওয়ে অবস্থিত এবং সংস্কৃতি বিষয়ক মন্ত্রণালয়ের নিয়ন্ত্রণে পরিচালিত। এটি বাংলাদেশে আন্তর্জাতিক স্ট্যান্ডার্ড বুক নম্বর সংস্থার প্রতিনিধি।

## ইতিহাস
১৯৫১ সনের নভেম্বরে তত্‌কালীন পাকিস্তানের করাচীতে ‘‘ডাইরেক্টরেট অব আরকাইভস এন্ড লাইব্রেরিস’’-এর অধীনে প্রতিষ্ঠিত ‘ন্যাশনাল আরকাইভস অব পাকিস্তান’-এর শাখা অফিস ‘‘ডেলিভারী অব বুকস এন্ড নিউজ পেপার শাখা’’ খোলা হয় ঢাকার মোহাম্মদপুরের নূরজাহান রোডের ভাড়া বাড়িতে; তবে জাতীয় আরকাইভস-এর কোন শাখা তখন পূর্ব পাকিস্তানে ছিল না। বাংলাদেশের স্বাধীনতা যুদ্ধের পর এটিকে ১০৩, পুরাতন এলিফ্যান্ট রোডের পরিত্যক্ত বাড়ীর দোতলায় স্থানান্তর করা হয়; পরবর্তিতে ৩৭২ পুরাতন এলিফ্যান্ট রোডেও বর্ধিত করা হয় এই অফিসটিকে। পাকিস্তান ডাইরেক্টরেট অব আরকাইভস এণ্ড লাইব্রেরিসের পরিচালক ড. খোন্দকার মাহবুবুল করিম পাকিস্তান থেকে পালিয়ে এসে শিক্ষা মন্ত্রণালয়ে যোগদান করলে ১৯৭২ সালের ৬ নভেম্বর তাকে পরিচালক, আরকাইভস ও গ্রন্থাগার পরিদপ্তর হিসেবে এডহক দায়িত্ব প্রদান করে জাতির জনক বঙ্গবন্ধু শেখ মুজিবুর রহমানের নির্দেশনায় শিক্ষা মন্ত্রণালয়ের ক্রীড়া ও সংস্কৃতি বিষয়ক বিভাগের অধীনে ‘‘আরকাইভস ও গ্রন্থাগার পরিদপ্তর’’ প্রতিষ্ঠা করা হয়; যা ২০১৬ সালের ১৬ আগস্ট জিও জারির মাধ্যমে অধিদপ্তরে উন্নীত করা হয়॥

## অবস্থান
১৯৭৪ সালের ৩ জানুয়ারি সরকার জাতীয় আরকাইভস ও জাতীয় গ্রন্থাগারের জন্য ৩২, বিচারপতি এস.এম. মোর্শেদ সরণি, আগারগাঁও, শেরেবাংলা নগর-এ ২ একর করে মোট ৪ একর জমি বরাদ্দ করলে প্রথম পাঁচশালা পরিকল্পনার আওতায় জাতীয় আরকাইভস ও জাতীয় গ্রন্থাগারের স্থায়ী ভবন নির্মাণের জন্য সরকারের নিকট প্রকল্প প্রস্তাব দাখিল করা হয় এবং স্থপতি খন্দকার মাজহারুল ইসলাম নকশায় ১৯৭৮ সালের ২১ জানুয়ারি প্রথম পর্যায়ে জাতীয় গ্রন্থাগার ভবন নির্মাণ শুরু করা হয়। ১৯৮৫ সালের ১ নভেম্বর স্থায়ী ভবনে জাতীয় গ্রন্থাগার স্থানান্তরিত হলে পরবর্তীতে জাতীয় আরকাইভস এখানে সরিয়ে আনা হয়। ১৯৯৫ সালে জাতীয় আরকাইভস ভবন নির্মাণ শুরু হয় এবং ২০০৬ সালে জাতীয় আরকাইভস তার নিজস্ব ভবনে কার্যক্রম শুরু করে।

## কার্যক্রম
এই প্রতিষ্ঠানটি মূল্যবান আরকাইভাল সামগ্রী, যেমন বই, জার্নাল, পত্রিকা, স্মারক প্রভৃতি যাতে বিনষ্ট না-হয় সে ব্যাপারে প্রয়োজনীয় পদক্ষেপ নিয়ে থাকে। এটি বাংলাদেশে আন্তর্জাতিক স্ট্যান্ডার্ড বুক নম্বর সংস্থার প্রতিনিধি হিসাবে পুস্তক প্রকাশকদেরকে আইএসবিএন নম্বর প্রদান করে থাকে। বিভিন্ন সময় প্রকাশিত ও প্রচারিত সরকারি গেজেট, নিয়োগ, নীতিমালা, বহির্বিশ্বের সঙ্গে সম্পাদিত চুক্তি, প্রটোকল, মূল্যবান রেকর্ড, নথিপত্র, রাষ্ট্রীয় জনগুরুত্বপূর্ণ তথ্যাবলী আরকাইভাল ব্যবস্থাপনার মাধ্যমে সংরক্ষণের দায়িত্ব পালন করে আরকাইভস ও গ্রন্থাগার অধিদপ্তর।

## আরও দেখুন

* সংস্কৃতি বিষয়ক মন্ত্রণালয়;
* বাংলাদেশ জাতীয় আরকাইভস;
* বাংলাদেশ জাতীয় গ্রন্থাগার।

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের অধিদপ্তর
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:১৯৭২-এ প্রতিষ্ঠিত সরকারি সংস্থা
বিষয়শ্রেণী:বাংলাদেশের গ্রন্থাগার
রক্ষীবাহিনীর সত্য-মিথ্যা

**রক্ষীবাহিনীর সত্য-মিথ্যা** কর্নেল (অবসরপ্রাপ্ত) আনোয়ার উল আলম রচিত একটি বই যা শেখ মুজিবুর রহমানের শাসনামলে জাতীয় রক্ষীবাহিনীর বিভিন্ন কর্মকাণ্ডের সন্ধান করে লিখিত।

সদ্য স্বাধীন বাংলাদেশে ১৯৭২ সালের প্রথম দিকে সরকার মুক্তিবাহিনীর সদস্যদের নিয়ে গঠন করেছিল জাতীয় রক্ষীবাহিনী। এ বাহিনীর কাজ ছিল যুদ্ধবিধ্বস্ত দেশের আইনশৃঙ্খলা রক্ষায় বেসামরিক প্রশাসনকে সহায়তা করা। কিন্তু এর কর্মকাণ্ড নিয়ে নানা তর্ক-বিতর্ক শুরু হয়। প্রকৃতপক্ষে ১৯৭২-১৯৭৫ সাল পর্যন্ত আলোচনা-সমালোচনার একটি কেন্দ্রবিন্দু ছিল রক্ষীবাহিনী। সেই তর্ক-বিতর্ক আজও শেষ হয়নি।

এই গ্রন্থের লেখক আনোয়ার উল আলম শহীদ একজন বীর মুক্তিযোদ্ধা, অবসরপ্রাপ্ত সেনা কর্মকর্তা ও সাবেক রাষ্ট্রদূত। লেফটেন্যান্ট কর্নেল পদমর্যাদায় তিনি রক্ষীবাহিনীর উপপরিচালক ছিলেন। তিনি রক্ষীবাহিনীর গঠন প্রক্রিয়া থেকে শুরু করে সেনাবাহিনীর  সাথে আত্তীকরণ পর্যন্ত, অর্থাৎ শুরু থেকে শেষ পর্যন্ত রক্ষীবাহিনীর সাথে ওতপ্রোতভাবে জড়িত ছিলেন। রক্ষীবাহিনী নিয়ে যেসব প্রশ্ন ও বিতর্ক রয়েছে, তিনি সেসব নিয়ে আলোচনা করেছেন। তাঁর ভাষ্যে উন্মোচিত হয়েছে রক্ষীবাহিনী ও এর সাথে সংশ্লিষ্ট অনেক অজানা কথা।

এছাড়া আনোয়ার উল আলম ছিলেন শেখ মুজিবুর রহমানের শাসনামলে সংঘটিত বিভিন্ন জাতীয় গুরুত্বপূর্ণ ঘটনা, শেখ মুজিবুর রহমান হত্যাকাণ্ড ও এর পরবর্তী ঘটনাপ্রবাহের সরাসরি সাক্ষী এবং সেই সময়ের দেশের নীতিনির্ধারকদের খুব কাছ থেকে দেখেছেন ও তাদের সাথে কাজ করেছেন। সেসব ঘটনা ও মানুষদের বর্ণনাও এই বইয়ে রয়েছে এবং তাই, একে বাংলাদেশের জাতীয় ইতিহাসের উত্থান-পতনময় কালপর্বের তাৎপর্যপূর্ণ দলিলবিশেষ মনে করা হয়।

## তথ্যসূত্র

বিষয়শ্রেণী:বাংলাদেশের ইতিহাস
বিষয়শ্রেণী:রাজনৈতিক বই
বিষয়শ্রেণী:অনুপস্থিত আচ্ছাদন সহ বই
বিষয়শ্রেণী:বাংলাদেশ সম্পর্কে ইতিহাস বই
জামিলা বিনতে সাবিত

**জামিলা বিনতে সবিত**  (), আসল নাম **আসিয়া **, ছিলেন উমরের স্ত্রী এবং ইসলামের নবী মুহাম্মদ (সাঃ) এর একজন সাহাবা। 
## জীবনী
জামিলা বিনতে সাবিত ছিলেন ইবনু আবি আল-আফলাহ ও আল-শামুস বিনতে আবি আমির এর কন্যা, যারা উভয়ই মদিনার বনু আউস গোত্রের আমর ইবনে আউফ শাখার সদস্য ছিলেন। তার ভাই আসিম ইবনে সাবিত যিনি বদরের যুদ্ধে লড়াই করেছিলেন।

জামিলা মদিনায় প্রথম ইসলাম গ্রহণকারীদের একজন। তার নাম আসিয়া (অবাধ্য)  শুনে মুহাম্মদ (সাঃ) তার নাম রাখেন জামিলা (সুন্দরী)।

৬২৭ ও ৬২৮ এর মধ্যে তিনি উমারকে বিবাহ করেন। তাদের পুত্রের নাম আসিম ইবনে উমর। তাদের মধ্যে বিবাহ বিচ্ছেদ হয়।

জামিলা আসিমকে নিয়ে ক্বুবায় তার পরিবারের কাছে ফিরে আসেন। একদিন ওমর কুবায় এসে দেখতে পান আসিম মসজিদ প্রাঙ্গণে খেলছে। উমর তাকে তুলে নিয়ে চলে যেতে থাকেন। জামিলার মাতা আল শামুস এটা দেখতে পেয়ে এসে বাঁধা দেন। আসিমের অভিভাবকত্ব কে পাবে তা নিয়ে তারা একমত হতে না পেরে আবু বকরের কাছে বিচার দেন। আবু বকর বলেন, "একজন শিশু ও মায়ের মাঝে বাঁধা সৃষ্টি করোনা।" একথা শুনে উমর হার মানেন এবং জামিলা তার পুত্রকে নিজের কাছে রাখেন।

পরবর্তীতে জামিলা ইয়াজিদ ইবনে যারিয়াকে বিয়ে করেন। আব্দুল রহমান নামে তাদের এক পুত্র সন্তান হয়।

## তথ্যসূত্র

বিষয়শ্রেণী:নারী সাহাবা
বিষয়শ্রেণী:সালাফ
নিউ

**নিউ** ( ; বড় হাতের **Ν** ছোট হাতের **ν;**     *এন*) বা **এনআই**  হ'ল গ্রীক বর্ণমালার ১৩ তম অক্ষর। গ্রিক সংখ্যাগুলির সিস্টেমে এটির মান ৫০। এটি প্রাচীন ফিনিশীয় লিপির নান থেকে উদ্ভূত  । এর বড় হাতের অক্ষর লাতিন  (\nu) এর মত।

অক্ষরের নামটি প্রাচীন গ্রীক এবং ঐতিহ্যবাহী আধুনিক গ্রিক পলিটোনিক অর্থোগ্রাফি গ্রন্থে লেখা হয়েছে, আর আধুনিক গ্রিক ভাষায় এটি লেখা হয়েছে νι [ni]।

## প্রতীক
বড় হাতের নিউ ব্যবহার করা হয় না, কারণ এটি সাধারণত লাতিন এন এর মত। ছোট হাতের অক্ষর ν প্রতীক হিসাবে ব্যবহৃত হয়:

* পরিসংখ্যানে ডিগ্রি অফ ফ্রিডম হিসাবে । 
* পদার্থবিজ্ঞান এবং অন্যান্য ক্ষেত্রে একটি তরঙ্গের ফ্রিকোয়েন্সি  ; কখনও কখনও স্থানিক ফ্রিকোয়েন্সি ;  
* থার্মোডাইনামিক্সে নির্দিষ্ট ভলিউম । 
* তরল যান্ত্রিকগুলিতে কাইনেমেটিক সান্দ্রতা । 
* পোইসনের অনুপাত, একটি প্রয়োগ বলের সাথে সমান্তরাল এবং স্ট্রেনের অনুপাত। 
* কণা পদার্থবিজ্ঞানে তিন রকমের নিউট্রিনো । 
* গাণিতিক ফিনান্সে গ্রীকদের মধ্যে একজন, "ভেগা" নামে পরিচিত। 
* পারমাণবিক পদার্থবিজ্ঞানের একটি পরমাণুর বিভাজনে প্রকাশিত নিউট্রনের সংখ্যা। 
* একটি ডিএনএ পলিমেরেজ উচ্চতর ইউক্যারিওটসে পাওয়া যায় এবং ট্রান্সলেশন সংশ্লেষণে জড়িত। 
* আণবিক কম্পন মোড, νx যেখানে x কম্পনের সংখ্যা (একটি লেবেল)। 
* স্টোচিওমেট্রিক সহগ। 
* মী- ক্যালকুলাস হিসাবে সাধারণত ব্যবহৃত একটি ফাংশনের বৃহত্তম স্থির বিন্দু । 
* পী-ক্যালকুলাস হিসাবে ব্যবহৃত একটি প্রক্রিয়ার বিনামূল্যে নাম। 
* রেসকর্লা-ওয়াগনার মডেলটিতে একটি শর্তহীন উদ্দীপনার পক্ষে সর্বোচ্চ সম্ভব্য কন্ডিশনার। 
* সত্য অনিয়ম, একটি কৌণিক পরামিতি যে তা শরীরের একটি কক্ষপথ বরাবর চলন্ত অবস্থান সংজ্ঞায়িত করতে (দেখুন কক্ষীয় উপাদান )।

## আরও পড়ুন

* অস্থাবর অনু 
* এন, ভি

## আরও দেখুন
* স্বরবর্ণ
* ব্যঞ্জনবর্ণ
* বাংলা বর্ণমালা
* বাংলা বর্ণমালা
* ইংরেজি বর্ণমালা
* আরবি বর্ণমালা
* গ্রীক বর্ণমালা
* ফিনিশীয় বর্ণমালা
* লাতিন বর্ণমালা
* সিরিলীয় বর্ণমালা
* আন্তর্জাতিক ধ্বনিমূলক বর্ণমালা
* বাংলা ব্যঞ্জনবর্ণ
* বাংলা স্বরবর্ণ
* লিখন পদ্ধতিসমূহের তালিকা
* ইউনিকোড

## তথ্যসূত্র

বিষয়শ্রেণী:গ্রিক অক্ষর
কয়েদীদের অধিকার

[থাম্ব|ডান|[আলকাত্রাজ|আলকাত্রাজে দর্শন বিধি]]

বেসামরিক ও সামরিক বন্দীদের অধিকার জাতীয় এবং আন্তর্জাতিক উভয় আইন দ্বারা পরিচালিত হয়। আন্তর্জাতিক সম্মেলনের মধ্যে অন্তর্ভুক্ত রয়েছে নাগরিক ও রাজনৈতিক অধিকার সম্পর্কিত আন্তর্জাতিক চুক্তি; জাতিসংঘের বন্দীদের আচরণের জন্য ন্যূনতম নিয়ম, নির্যাতন ও অমানবিক বা অবমাননাকর আচরণ বা শাস্তি প্রতিরোধের জন্য ইউরোপীয় কমিটি, এবং প্রতিবন্ধী ব্যক্তিদের অধিকার সম্পর্কিত সম্মেলন।

## জেল মামলা-মোকদ্দমা সংস্কার আইন

মার্কিন যুক্তরাষ্ট্রে, জেল মামলা-মোকদ্দমা সংস্কার আইন, বা পিলআরএ, কয়েদীদের দ্বারা "অসার মামলা" সীমাবদ্ধ করার অভিপ্রায়ে ১৯৯৬ সালে প্রণীত একটি যুক্তরাষ্ট্রীয় সংবিধান। এর বিধানগুলির মধ্যে, পিলআরএ মামলা মোকদ্দমা দায়ের করার আগে কয়েদীদের এই সংস্কারটির সম্ভাব্য সমস্ত কার্যনির্বাহী উপায়ের ব্যয় করার দরকার পড়ে, বিপদজনক আসামীর আইনি ফি প্রদানের স্বাভাবিক প্রক্রিয়াটিকে সীমাবদ্ধ করে (যা একজন বন্দীর প্রতিনিধিত্বকারী কম ইচ্ছুক আইনজীবী তৈরি করে), আদালতকে "অসার" বা "বিদ্বেষপরায়ণ" মামলা খারিজ করার অনুমতি দেয়, এবং বন্দীদের তাদের আদালতের ফি সামনের দিকে প্রদান করতে হয় যদি তাদের ক্ষেত্রে তিনটি ঘটনা "অসার" হিসাবে বরখাস্ত হওয়ার ঘটনা ঘটেে।
## আরও দেখুন
* অ্যামনেস্টি ইন্টারন্যাশনাল
* হেফাজতে মৃত্যু
* কারাগারে এলজিবিটি ব্যক্তি
* নভেম্বর জোট
* পেনাল রিফর্ম ইন্টারন্যাশনাল
* বন্দীদের অধিকার সংরক্ষণ
* জেল বিলুপ্তি আন্দোলন
* সাজা বৈষম্য
* আন্তর্জাতিক আইনে বন্দীদের অধিকার
* কারা ধর্মঘট
* নিউজিল্যান্ডে বন্দীদের অধিকার
* যুক্তরাষ্ট্রে কারাগারের অধিকার
* ইসরাইলে বন্দীদের মানবাধিকার

## তথ্যসূত্র

## বহিঃসংযোগ
বন্দীদের অধিকারের জন্য কাজ করা সংস্থা:
* বন্দীদের অধিকার নিয়ে কাজ করা আমেরিকান সিভিল লিবার্টিজ ইউনিয়ন 
* হিউম্যান রাইটস ওয়াচ
* অ্যামনেস্টি ইন্টারন্যাশনাল
* প্রিসন এক্টিভিস্ট রিসোর্স সেন্টার
* বন্দীর পক্ষে আইনজীবী এবং এর শর্তসমূহ

বিষয়শ্রেণী:দণ্ডিত কারাদণ্ড
বিষয়শ্রেণী:দণ্ডবিজ্ঞান
বিষয়শ্রেণী:আলোচ্যবিষয় অনুযায়ী মানবাধিকার
বিষয়শ্রেণী:দণ্ডনীয় কারাদণ্ড
বিষয়শ্রেণী:দণ্ডশাস্ত্র
অনামিকা সাহা

**অনামিকা সাহা** একজন ভারতীয় বাঙালি অভিনেত্রী, যিনি প্রধানত বাংলা চলচ্চিত্রে অভিনয় করেন।

## প্রাথমিক জীবন
অনামিকা সাহার জন্ম তৎকালীন পূর্ব পাকিস্তানের যশোর জেলায়। তার জন্মগত নাম ঊষা।

## চলচ্চিত্রের তালিকা
### ১৯৭৩-২০০০

* *আশার আলো* (১৯৭৩)
* *সংসার সিমন্ত* (১৯৭৪)
* *গোলাপ বাউ* (১৯৭৭)
* *দুই পুরুষ* (১৯৭৮)
* *[[গণদেবতা (চলচ্চিত্র)|গণদেবতা]]* (১৯৭৯)
* *রাজনন্দিনী* (১৯৮০)
* *প্রতিশোধ* (১৯৮১)
* *অ্যাশিলিওটার দায়ে* (১৯৮৩)
* *আগামি কাল* (১৯৮৩)
* *অগ্নি শুদ্ধি* (১৯৮৪)
* *থেকে তাল পর্যন্ত* (১৯৮৫)
* *[[অমর কন্টক]]* (১৯৮৬)
* *সোম মনে না* (১৯৯২)
* *[[রক্তনদীর ধারা]]* (১৯৯৪)
* *নাচ নাগিনী নাচ রে* (১৯৯৬)

### ২০০০-বর্তমান

* *[[শ্বশুরবাড়ি জিন্দাবাদ (২০০০-এর চলচ্চিত্র)|শ্বশুরবাড়ি জিন্দাবাদ]]* (২০০০)
* *সাথী* (২০০২)
* *[[মায়ের আঁচল|মায়ার আঁচল]]* (২০০৩)
* *অর্জুন আমার নাম* (২০০৩)
* *বাদশা দ্য কিং* (২০০৪)
* *পরীবার* (২০০৪)
* *[[গ্যাঁড়াকল]]* (২০০৪)
* *বাজি* (২০০৫)
* *জোর* (২০০৮)
* *জনমাতাটা* (২০০৮)
* *আমি মন্ট্রি হবো* (২০১১)
* *মোনে মোনে ভালোবাসা* (২০১১)
* *ওয়ারেন্ট: দ্য মিশন* (২০১১)
* *সোম বোলে প্রিয়া প্রিয়া* (২০১১)
* *ওহ মাই লাভ* (২০১১)
* *বাঙ্গাল ঘোটি ফটফটি* (২০১২)
* *প্রয়োশিট্টো* (২০১২)
* *৮:০৮ এর বনগাঁ স্থানীয়* (২০১২)
* *পাঙ্গা নিবি না সালা* (২০১৩)
* *আশ্রমকে ভালোবাসা* (২০১৬)
* *টুস্কি* (২০১৮)
* *[[হইচই আনলিমিটেড|হোইচোই আনলিমিটেড]]* (২০১৮)

## টেলিভিশন অনুষ্ঠান
* *[[আলো ছায়া]]*
* *[[দিদি নাম্বার ১]]*
* *[[সীমানা পেরিয়ে]]*

## তথ্যসূত্র

## বহিঃসংযোগ

* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:নড়াইল জেলার ব্যক্তি
বিষয়শ্রেণী:১৯৫৬-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী